CELEX: 32016D1138
Language: lv
Date: 2016-07-11 00:00:00
Title: Komisijas Īstenošanas lēmums (ES) 2016/1138 (2016. gada 11. jūlijs), ar ko groza formātus, kuri pamatojas uz UN/CEFACT zivsaimniecības informācijas apmaiņas standartu (izziņots ar dokumenta numuru C(2016) 4226)

13.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 188/26
            
         KOMISIJAS ĪSTENOŠANAS LĒMUMS (ES) 2016/1138
   (2016. gada 11. jūlijs),
   ar ko groza formātus, kuri pamatojas uz UN/CEFACT zivsaimniecības informācijas apmaiņas standartu
   
      
         (izziņots ar dokumenta numuru C(2016) 4226)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 111. un 116. pantu,
   ņemot vērā Komisijas 2011. gada 8. aprīļa Īstenošanas regulu (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (2), un jo īpaši tās 146.j pantu,
   tā kā:
   
               (1)
            
            
               Apvienoto Nāciju Organizācijas Tirdzniecības veicināšanas un elektroniskās uzņēmējdarbības centrs (UN/CEFACT) 27. forumā, kas norisinājās 2016. gada 25.–29. aprīlī, pieņēma zivsaimniecības informācijas apmaiņas standartu (FLUX). Lai ievērotu šo vispasaules standartu, ir jāgroza pašreizējā Eiropas Savienības elektroniskās ziņošanas sistēma (ERS).
            
         
               (2)
            
            
               Īstenošanas regulas (ES) Nr. 404/2011 146.c pantā paredzēts, ka visi ziņojumi, kas saistīti ar zivsaimniecības informācijas apmaiņu, pamatojas uz šo UN/CEFACT standartu.
            
         
               (3)
            
            
               Grozītie XML formāti un īstenošanas dokumenti, kas jāizmanto elektroniskajā datu apmaiņā, ir darīti pieejami pamatdatu reģistra lapā Eiropas Komisijas uzturētajā zivsaimniecības tīmekļa vietnē (3).
            
         
               (4)
            
            
               Zivsaimniecības kontroles ekspertu grupas sanāksmēs, kurās pulcējās ERS (elektroniskās reģistrācijas un ziņošanas sistēma) un datu pārvaldības darba grupa, dalībvalstis izteicās par laiku, kas vajadzīgs šā grozītā formāta īstenošanai. Izteiktie ieteikumi ir ņemti vērā. Šajā lēmumā paredzētie pasākumi ir pieņemti sadarbībā ar dalībvalstīm,
            
         IR PIEŅĒMUSI ŠO LĒMUMU.
   1. pants
   Apmaiņa ar kuģu satelītnovērošanas sistēmas datiem
   1.   No 2016. gada 1. novembra formāts, kas jāizmanto, lai pārraidītu kuģu satelītnovērošanas sistēmas datus, kā minēts Īstenošanas regulas (ES) Nr. 404/2011 146.f pantā, un attiecīgie īstenošanas dokumenti tiek grozīti atbilstoši FLUX-P1000/P1000-07 domēna “Kuģa pozīcija” specifikācijām, kas publicētas pamatdatu reģistra lapā Eiropas Komisijas uzturētajā zivsaimniecības tīmekļa vietnē.
   2.   No 2017. gada 1. jūlija karoga dalībvalsts sistēmas uz Īstenošanas regulas (ES) Nr. 404/2011 146.f panta 3. punktā minētajiem kuģu satelītnovērošanas sistēmas datu pieprasījumiem spēj atbildēt, izmantojot saskaņā ar šā panta 1. punktu grozīto formātu.
   2. pants
   Apmaiņa ar zvejas darbību datiem
   1.   No 2017. gada 1. novembra formāts, kas jāizmanto, lai apmainītos ar zvejas darbību datiem, kā minēts Īstenošanas regulas (ES) Nr. 404/2011 146.g pantā, un attiecīgie īstenošanas dokumenti tiek grozīti atbilstoši FLUX-P1000/P1000-03 domēna “Zvejas darbība” specifikācijām, kas publicētas pamatdatu reģistra lapā Eiropas Komisijas uzturētajā zivsaimniecības tīmekļa vietnē.
   2.   Karoga dalībvalsts sistēmas spēj nosūtīt zvejas darbību ziņojumus, kā arī atbildēt uz zvejas darbības datu pieprasījumiem, kā minēts Īstenošanas regulas (ES) Nr. 404/2011 146.g panta 2. punktā, un attiecībā uz zvejas reisiem, kas sākušies 2017. gada 1. novembrī un pēc minētās dienas, tās izmanto UN/CEFACT P1000-3 formātu.
   3. pants
   Apmaiņa ar datiem, kas saistīti ar pārdošanu
   1.   No 2017. gada 1. novembra formāts, kas jāizmanto, lai apmainītos ar datiem, kas saistīti ar pārdošanu, kā minēts Īstenošanas regulas (ES) Nr. 404/2011 146.h pantā, un attiecīgie īstenošanas dokumenti tiek grozīti atbilstoši FLUX-P1000/P1000-05 domēna “Pārdošana” specifikācijām, kas publicētas pamatdatu reģistra lapā Eiropas Komisijas uzturētajā zivsaimniecības tīmekļa vietnē.
   2.   Dalībvalsts sistēmas spēj nosūtīt pārdošanas zīmju un pārņemšanas deklarāciju datu pieprasījumus un atbildēt uz tiem, kā minēts Īstenošanas regulas (ES) Nr. 404/2011 146.h panta 3. punktā, un attiecībā uz darbībām, kas notikušas 2017. gada 1. novembrī un pēc minētās dienas, tās izmanto UN/CEFACT P1000-5 formātu.
   4. pants
   Agregētu nozvejas datu nosūtīšana
   No 2017. gada 15. februāra formāts, kas jāizmanto, lai pārraidītu agregētus nozvejas datus, kā minēts Īstenošanas regulas (ES) Nr. 404/2011 146.i pantā, un attiecīgie īstenošanas dokumenti tiek grozīti atbilstoši FLUX-P1000/P1000-12 domēna “Agregēto nozvejas datu ziņošana” specifikācijām, kas publicētas pamatdatu reģistra lapā Eiropas Komisijas uzturētajā zivsaimniecības tīmekļa vietnē.
   5. pants
   Adresāti
   Šis lēmums ir adresēts dalībvalstīm.
   
      Briselē, 2016. gada 11. jūlijā
      
         
            Komisijas vārdā –
         
         
            priekšsēdētājs
         
         Karmenu VELLA
      
   
   
      (1)  OV L 343, 22.12.2009., 1. lpp.
   
   
      (2)  OV L 112, 30.4.2011., 1. lpp.
   
   
      (3)  http://ec.europa.eu/fisheries/cfp/control/codes/index_en.htm